<classify> SERIKALI kupitia Wizara ya Áfya, Maendeleo ya Jamii, Jinsia, Wazee na Watoto inaendelea kuweka mikakati thabiti katika maeneo mbalimbali ikiwemo mipaka na njia za panya ili kudhibiti ugonjwa wa ebola usiingie nchini.Waziri wa Afya, Maendeleo ya Jamii, Jinsia, Wazee na Watoto, Ummy Mwalimu ameyasema hayo leo wakati alipofanya ziara katika Mpaka wa Rusumo kati ya nchi ya Tanzania na Rwanda ili kuangalia ni jinsi gani Mkoa wa Kagera umejipanga katika kudhibiti mlipuko wa ugonjwa wa ebola kuingia nchini.Waziri Ummy amesema mlipuko wa ugonjwa huo ambao umetokea eneo la Kivu katika Jamhuri ya Demokrasia ya CongoDRC unaiweka Tanzania katika hatari zaidi ya kupata wagonjwa wa ebola kutokana na muingiliano wa wananchi baina ya nchi hizo.Amesema serikali inaendelea kutoa mafunzo kwa wahudumu wa sekta ya afya ili kufahamu jinsi ya kuwahudumia wanaohisiwa kuwa na virusi vya ugonjwa wa ebola, sambamba na hilo serikali imeleta vifaa kinga watakavyovaa wakati wakitoa huduma kwa mgonjwa au mhisiwa wa ugonjwa wa ebola.Kubwa ambalo tumelifanya ni kuhakikisha tunatoa mafunzo kwa watoa hudumu wa sekta ya afya nchini. Kwa mujibu wa taarifa ya WHO nchini Congo watoa huduma wa afya tisa wamepata ugonjwa wa ebola huku mmoja amefariki dunia, amesema.Pia Waziri Ummy aliagiza mkoa wa Kagera kuhakikisha unatenga zahanati moja katika maeneo ya mipaka itakayopokea wahisiwa au wagonjwa wa ebola, vivyo hivyo kwa ngazi ya wilaya kutenga hospitali kwa ajili ya wahisiwa pindi utapoingia nchini.Waziri Ummy pia amesema, Serikali kupitia Wizara ya Áfya imeajiri watumishi wapya wa sekta ya afya 33 ambao wamesambazwa kwenye maeneo ya mipakani ili kusaidia kudhibiti ugonjwa wa ebola usiingie nchini.  <topic>: KITAIFA 